
ELŐTERJESZTÉS
a REGIO-KOM Térségi Kommunális Szolgáltató Társulás hatáskörében lévő két gazdasági társaság egyesüléséről

Tisztelt Képviselő-Testület!
A REGIO-KOM Térségi Kommunális Szolgáltató Társulás 2018. december 20-i ülésén döntött a hatáskörében lévő két gazdasági társaság egyesüléséről. A döntés értelmében a Társulás egyszemélyi tulajdonában álló REGIO-KOM Térségi Hulladékszállítási Kft. olvadna be a társulási tag önkormányzatok tulajdonában álló REGIO-KOM Nonprofit Kft. gazdasági társaságba. A folyamat megindításához és lefolytatásához minden településnek tulajdonosként döntést kell hoznia, hozzá kell járulnia.
A fenti célok megvalósulása érdekében kérem a Tisztelt Képviselő-testületet az alábbi határozati javaslat – minősített többséggel történő – elfogadására.

Jászapáti Városi Önkormányzat Képviselő-testületének
…/2019. (I.24.) sz. Képviselő-testületi határozata
(a REGIO-KOM Térségi Kommunális Szolgáltató Társulás hatáskörében lévő két gazdasági társaság egyesüléséről) 
A Jászapáti Városi Önkormányzat Képviselő-testülete támogatja, hogy a REGIO-KOM Térségi Kommunális Szolgáltató Társulás egyszemélyi tulajdonában álló REGIO-KOM Térségi Hulladékszállítási Kft. beolvadjon a társulási tag önkormányzatok tulajdonában álló REGIO-KOM Nonprofit Kft. gazdasági társaságba. A beolvadás érdekében előírja, hogy:
1./ az ügyvezető készítse elő az egyesülési tervet az egyes jogi személyek átalakulásáról, egyesüléséről, szétválásáról szóló 2013. évi CLXXVI. törvény 3. § szerinti tartalommal,
2./ az átalakuló jogi személy vagyonmérleg tervezetként a számviteli törvény szerinti beszámoló mérlegét kell felhasználni,
3./ a társaság könyvvizsgálójával való egyeztetést követően tegyen javaslatot az egyesülés során megbízásra kerülő könyvvizsgáló személyére azzal, hogy az egyes jogi személyek átalakulásáról, egyesüléséről, szétválásáról szóló 2013. évi CLXXVI. törvény 13. §-a alapján az alapító előzetesen hozzájárul ahhoz, hogy az egyesüléssel érintett jogi személyek vagyonmérleg tervezetének ellenőrzése során ugyanazon könyvvizsgáló járjon el,
4./ az ügyvezető készítse elő az egyesülési szerződés tervezetét.

Határidő: 2019. január 31.
Felelős: Farkas Ferenc polgármester


Erről értesül:
· Farkas Ferenc polgármester
· Biróné dr. Boros Anikó jegyző
· Képviselő-testület tagjai
· Polgármesteri Hivatal Pénzügyi Osztálya H.
· REGIO-KOM Térségi Kommunális Szolgáltató Társulás
· Irattár

Jászapáti, 2019. január 21. napján

					Farkas Ferenc
polgármester

